الرئيسيةسياسة الخصوصية - Privacy Policyاتفاقية الاستخداماتصل بنا
#000002
_المناهج دراسية للجامعات المصرية والعربية_ملفات ومشاريع تخرج
#000007
_مكتبة البرامج_كورسات دورات تعليمية
#000008
_اكواد_مراجع عربية_مراجع اجنبية
#000009
_مقالات ونصائح هندسية_مهندسي دول الخليج
#000011
يعني ايه مقاول يامن عليا - م. مصطفي عفيفي
#000012
في الموضوع ده هانفهم مع بعض يعني إيه تأمينات؟ و ليه المقاول بيبقى عاوز يأمن على مهندسين؟ و إيه الضرر اللي ممكن يقع عليك بسبب ده؟ و المفروض تتصرف إزاي؟
#000013
يعني إيه تأمينات؟
#000014
طب ليه المقاول بيبقى عاوز يأمن عليا أصلاً وهيستفيد إيه من كده؟
#000015
أي مقاول عاوز يشيل شغل من الجهات الحكومية أو الجيش مثلاً.. بيكون شرط أساسي إنه يكون مسجل في حاجة إسمها ( إتحاد مقاولي التشييد )
واتحاد المقاولين ده بيكون 7 فئات يعني المكاتب الصغيرة بتكون فئة سابعة و لما تكبر شوية تبقى فئة سادسة و تبدأ تترقى تدريجياً لحد ماتوصل للفئة الأولى للشركات العملاقة
ومن الشروط الأساسية للتسجيل في إتحاد المقاولين هو إن #المقاول أو مكتب المقاولات يكون عنده على الأقل مهندس واحد شغال معاه في نفس التخصص اللي هو هايشتغل فيه..
و عشان مكتب المقاولات ده يترقى في الفئة بتاعته لازم يكون عنده عدد أكبر من المهندسين اللي شغالين معاه، ولازم طبعاً يقدم إثبات مايفيد إنه عنده عدد معين من المهندسين.. و الإثبات ده ببساطة هو #إستمارة_التأمينات للمهندسين اللي شغالين معاه..
المهم بقى إن فيه موضه بايخه طلعت مؤخراً و هي إن المقاولين عشان يوفروا رواتب المهندسين بدل مايروحوا يشغلوا المهندسين اللي مش لاقيين شغل.. بقوا بيكتفوا فقط بإنهم يدوروا على أي مهندس حديث تخرج يضحكوا عليه بكلمتين و ياخدوا منه #كارنية_النقابة عشان يفتحوا بيه ملف تأميني (بدون ما المهندس ده يشتغل معاهم) و بكده يبقوا هما قدام الجهات الحكومية مأمنين على عدد من المهندسين و مستفين ورقهم و يقدروا بسهولة يشيلوا شغل و يكسبوا فلوس في الوقت اللي حضرتك قاعد فيه من غير شغل! و طبعاً المقاول بيوعد المهندس إن الموضوع من الآخر شكة دبوس.
#000016
طب إيه الضرر اللي ممكن يقع عليا في حالة إن لمقاول أمن عليا؟
#000017
مش هتعرف تشتغل في أي شركة كبيرة إلا لما تفصل نفسك من التأمينات مع المقاول ده الأول و احتمال كبير مايرضاش يفصلك أو يتهرب و ساعتها هاتدوخ عشان تفصل نفسك و غالباً الشغلانه الجديدة هاتطير منك
لازم تعرف كويس جداً إنك بكدة بتخالف #القانون و بتساعد المقاول ده إنه ينفذ شغل بدون وجود مهندس يشرف على الشغل و يتابعه.. و هاتشيل ذنب و إثم أي شغل ممكن يتعمل غلط، من الآخر إنت بكدة بتساعد مقاول إنه يعمل شغل #شمال
إنت كدة بدون ماتاخد بالك بتساهم بشكل أساسي في بطالةالمهندسين لأن حضرتك لو ماكونتش وافقت إن المقاول ده يأمن عليك كان هايضطر إنه يشغلك أو يشغل مهندس غيرك بشكل رسمي بس للأسف هو بيستغل عدم فهم المهندسين و بيضحك عليهم
لازم تعرف إن مهنتنا دي مهنة حساسة جداً و انت كدة بكل بساطة بتخالف #شرف_المهنة و بتبيع #إسمك لحد ماتعرفوش بتراب الفلوس
لا قدر الله في حالة إن حصل مصيبة في شغل المقاول ده ممكن يزور توقيعك على المستخلصات و طلبات الإستلام و الأوراق و يلبسك في الحيط و ساعتها تبقى تشوف محامي شاطر عشان يخرجك من الورطة اللي هاتقع فيها
#000018
هل ينفع أفصل نفسي من التأمينات في أي وقت لو المقاول مارضيش يفصلني؟
#000019
هو المفروض إن المقاول هو اللي يفصلك من التأمينات بس لو مارضيش.. و روحت عشان تفصل نفسك مش هاتعرف، فالحل في الحالة دي إنك بتروح تقدم شكوى في مكتب العمل عشان تفصل نفسك من التأمينات و الموضوع طبعاً بياخد شويه وقت عشان الروتين اللطيف بتاعنا و على ما تعرف تفصل نفسك هاتكون الشغلانه الجديدة طارت منك..
#000020
طب إزاي أعرف موقفي التأميني الحالي.. وهل أن متأمن عليا ولا لأ..؟
#000021
ببساطة فيه رقم مختصر تقدر تتصل بيه و تقولهم رقمك التأميني و هايردوا عليك في نفس اللحظة.. خد بقى يا سيدي الرقم سجلوا على موبايلك دلوقتي 16217
#000022
يعني إيه رقمي التأميني ده واعرفه إزاي..؟
#000023
كل شخص بيكون ليه رقم تأميني زي الرقم القومي كدة.. و ده عشان تعرفه لازم تروح أي مكتب تأمينات و بتوريلهم البطاقه أو شهادة الميلاد و انت واقف بيدولك الرقم.. و ده طبعاً رقم ثابت مابيتغيرش لكل شخص
#000024
ماتوافقش يا هندسة إن أي مقاول يأمن عليك إلا لو كنت فعلاً شغال معاه في نفس الشركة.. و في الحالة دي لما تمشي من الشركة لازم تتأكد إنه تم فصلك من التأمينات و تاخد معاك إستمارة الفصل من التأمينات في إيدك و انت ماشي (إستمارة 6)
#000025
قد تُعجبك هذه المشاركات
#000026
ابحث عما تريد في الموقع
#000028
كتاب أخطاء في البناء pdf كامل للمهندس عبد الغني الجند مجانا
#000030
كتاب PMBOK Guide 7th Edition pdf الاصدار السابع باللغه العربية والانجليزية
#000031
كتاب PMBOK الاصدار السادس باللغه العربية والانجليزية pdf كامل
#000034